Cookies lišta
Cookies lišta slúži na nastavenie preferencií zákazníka o tom, aké údaje sa o ňom zbierajú pri návšteve stránky. Podľa nastavených preferencií sa potom zákazníkovi môže, alebo nemusí zobrazovať konkrétny obsah stránky, prípadne sa môžu zablokovať niektoré skripty.
- Nastavenie cookies lišty
- Typy cookies
- Nastavenie obsahu "Zásady ochrany osobných údajov"
- Nastavenie cookies lišty v jazykových verziách
- Používanie skriptov / iframe tretích strán
- Analýza obsahu
- Používanie cookies lišty tretej strany
Nastavenie cookies lišty
Cookies lištu zapnete v Nastavenia > Súkromie a zabezpečenie > Správa súkromia > Cookies tak, že vyberiete niektorú z možností zobrazenia v poli Spôsob zobrazenia.
Ďalej môžete pre cookies lištu nastaviť:
- Spôsob zobrazenia – určuje zobrazenie cookies lišty na stránke.
TIP:
Spôsob zobrazenia má najväčší vplyv na počet získaných súhlasov a teda aj konverzií v trackovaní. Spôsob zobrazenia Modálne okno (opona) sa v tomto smere javí ako ideálne riešenie. Finálny výber je ale samozrejme len na vás a výhodou je, že ho môžete kedykoľvek zmeniť v závislosti od spätnej väzby od svojich zákazníkov. V prípade, že pre vás nie je dôležité čo najpresnejšie trackovanie používateľov, nastavte zobrazenie Neobťažujúca vrstva.
- Zobraziť tlačidlo 'Odmietnuť' – v cookies lište sa zobrazí tlačidlo odmietnuť, ktorým zákazník odmietne všetky cookies, okrem povinných.
- Názov – názov, ktorý sa zobrazuje v cookies lište.
- Informačný text – textový editor pre nastavenie textu, ktorý sa zobrazuje v cookies lište. V rámci editoru môžete používať premenné. Ich ponuka sa zobrazí po kliknutí na tlačidlo Premenné a po kliknutí na premennú sa vloží premenná na nový riadok v textovom editore.
- Typy cookies – v tejto časti je možné zapnúť alebo vypnúť niektoré typy cookies. Viac informácií o jednotlivých typoch nájdete nižšie v návode.
Typy cookies
Systém ukladá niekoľko typov cookies, podľa tých potom spúšta skripty, ktoré povolí zákazník. Jednotlivé typy je možné zapnúť alebo vypnúť pomocou zaklikávacieho políčka. Ak je niektorý typ vypnutý, všetky skripty, ktoré spadajú do tejto skupiny, budú automaticky zablokované.
Informačný text, ktorý sa pri jednotlivých typoch zobrazuje v cookies lište, nastavíte v textovom editore. Text sa zobrazí po kliknutí na Upraviť.
Systém rozlišuje tieto typy:
- Povinné – cookies nevyhnutné pre fungovanie stránky. Sem patria napríklad cookies, ktoré si systém eviduje, aby vedel evidovať košík a prihlásenie zákazníka pri pohybe po stránke. Povinné cookies nie je možné vypnúť.
- Funkčné – sem spadajú cookies, ktoré si ukladajú skripty tretích strán preto, aby fungovali ako napríklad bloky Mapy Google, Mapy Seznam, Facebook widget, Instagram widget, Youtube video, Google Tag Manager.
- Analytické – sem spadajú cookies, ktoré si ukladajú analytické nástroje tretích strán. Patrí sem Google Analytics, časť kódov pre GTM, FB remarketing.
- Marketingové – sem spadajú cookies, ktoré si ukladajú marketingové nástroje ako Google Ads, Sklik, Etarget, Glami pixel...
Nastavenie obsahu "Zásady ochrany osobných údajov"
V cookies lište a na stránke samotnej sa zobrazuje odkaz Zásady ochrany osobných údajov. V cookies lište sa po kliknutí na obsah zobrazí samostatné okno, pri odkaze v pätičke samostatná stránka, kde sú uvedené zásady ochrany osobných údajov. Obsah Zásady ochrany osobných údajov môžete upraviť v Nastavenia > Súkromie a zabezpečenie > Správa súkromia > Prehlásenie.
Nastavenie cookies lišty v jazykových verziách
Ak máte viacero jazykových verzií, môžete upraviť cookies lištu a obsah Zásady ochrany osobných údajov pre každú jazykovú verziu samostatne. V sekcii Nastavenia > Jazyky kliknite na jazykovú verziu, pre ktorú chcete upraviť cookies lištu. Obsah cookies lišty upravíte na záložke Správa súkromia v karte Cookies. Zásady ochrany osobných údajov upravíte na záložke Správa súkromia v karte Prehlásenie. Význam jednotlivých polí nájdete vyššie v tomto návode.
Používanie skriptov / iframe tretích strán
Systém zablokuje spúštanie skriptov / zobrazenie iframe tretích strán podľa nastavenia zákazníka v cookies lište.
Ak vkladáte kód (script alebo iframe) tretej strany cez blok HTML, je potrebné nastaviť klasifikáciu súkromia, podľa ktorej systém rozhodne, či skripty / iframe v tomto bloku spustí, alebo zablokuje. Pri bloku HTML máte na záložke Nastavenie bloku možnosť v poli Klasifikácia súkromia tieto možnosti:
- neurčené – skripty a iframe, ktoré sú v tomto bloku, budú vždy zablokované.
- Bežný – bez obmedzenia – spadá pod klasifikáciu povinných cookies, skripty a iframe sa spustia vždy.
- Funkčné – spadá pod klasifikáciu funkčných cookies, skripty a iframe sa spustia, ak návštevník povolil v cookies lište funkčné cookies.
- Analytické – spadá pod klasifikáciu analytických cookies, skripty a iframe sa spustia, ak návštevník povolil v cookies lište analytické cookies.
- Marketingové – spadá pod klasifikáciu marketingových cookies, skripty a iframe sa spustia, ak návštevník povolil v cookies lište marketingové cookies.
Ak vkladáte script alebo iframe v textovom editore, alebo napríklad v šablóne Súhrn objednávky web v Nastavenia > Texty a šablóny > Preddefinované šablóny, je potrebné <script> alebo <iframe> tag upraviť tak, aby obsahoval potrebný atribút, ktorý spustenie zablokuje podľa nastavenia zákazníka v cookies lište.
Kód je pri vkladaní potrebné upraviť tak, že do pôvodného kódu:
<script src="https://...</p> <p>vložíte atribút data-privacy-group="..."
Medzi úvodzovky v atribúte data-privacy-group môžete vložiť tieto hodnoty:
- regular – malo by byť v skriptoch alebo iframe, ktoré neukladajú žiadne dáta – skript ani iframe nebude zablokovaný,
- mandatory – malo by byť v skriptoch alebo iframe, ktoré ukladajú cookies spadajúce pod klasifikáciu Povinných cookies,
- func – malo by byť v skriptoch alebo iframe, ktoré ukladajú cookies patriace do skupiny Funkčných cookies,
- analytic – malo by byť v skriptoch alebo iframe, ktoré ukladajú cookies patriace medzi Analytické cookies,
- ad – malo by byť v skriptoch alebo iframe, ktoré ukladajú cookies spadajúce do klasifikácie Marketingových cookies.
Výsledný skript teda bude mať pri analytických skriptoch podobu:
<script data-privacy-group="analytic" src=...</script>
Zoznam skriptov / iframe tretích strán môžete zistiť pomocou funkcie Analýza obsahu.
Analýza obsahu
Funkcia Analýza obsahu vám v prehľadnej tabuľke zobrazí všetky bloky a produkty, kde používate skripty alebo iframe. Pre zobrazenie zoznamu kliknite v sekcii Nastavenia > Súkromie a zabezpečenie > záložka Správa súkromia > karta Cookies na tlačidlo Analýza obsahu.
Vo vyskakovacom okne Klasifikácia obsahu nájdete zoznam všetkých blokov / produktov, ktoré obsahujú script alebo iframe tretej strany. V stĺpci podrobnosti nájdete typ (blok / produkt) a stránku alebo kategóriu, na ktorej sa nachádza. Ak je v riadku iba kód jazykovej verzie (napríklad SK/) ide o globálny blok pre danú jazykovú verziu. V stĺpci Status nájdete aktuálny stav. Venujte zvýšenú pozornosť prvkom, ktoré majú stav neklasifikované. Ak je skript / iframe neklasifikovaný, od 31. 1. 2022 sa prestane zobrazovať. Pre všetky bloky alebo produkty, ktoré sú evidované ako neklasifikované, je potrebné nastaviť klasifikáciu podľa bodu Používanie skriptov / iframe tretích strán.
Používanie cookies lišty tretej strany
Ak nechcete používať systémovú cookies lištu, ale chceli by ste používať cookies lištu tretej strany (napríklad cookiebot.com), kontaktujte podporu. Do emailu uveďte aj HTML kódy vygenerované službou tretej strany pre vloženie na stránku.